
ŠAKIŲ RAJONO SAVIVALDYBĖS  TARYBA

SPRENDIMAS

Dėl  LUKŠIŲ VINCO GRYBO VIDURINĖS MOKYKLOS DIREKTORĖS 2009 METŲ VEIKLOS ATASKAITOS 
2010 m. gegužės 27  d. Nr.T-131
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Lukšių Vinco Grybo vidurinės mokyklos direktorės 2009 metų veiklos ataskaitai (pridedama).

LUKŠIŲ VINCO GRYBO VIDURINĖ MOKYKLA

2009-JŲ METŲ VEIKLOS ATASKAITA

2010-05-11

1. Bendros žinios

Lukšių Vinco Grybo vidurinė mokykla vykdo ikimokyklinio,  priešmokyklinio, pradinio, vidurinio, specialiojo ugdymo ir neformaliojo ugdymo programas. Vadovaujasi 2009-2011 metų Bendraisiais pradinio, pagrindinio, vidurinio ugdymo programų bendraisiais planais. Nuo 2009 m rugsėjo 1 d. 1, 3, 5, 7, 9 klasėse dirbama pagal atnaujintas bendrąsias ugdymo programas. 

Mokykloje yra 20 mokomųjų kabinetų. Visi mokytojai naudoja informacines komunikacines technologijas ugdymo procese, kompiuterių yra 61, prijungtų prie interneto 51. 

Mokyklai priklauso ikimokyklinio ugdymo skyrius „Ąžuoliukas“

 2009 metų rugsėjo 1 d. duomenimis  mokykloje mokėsi 452 ugdytiniai, suformuoti 23 komplektai, iš jų 1 priešmokyklinio ugdymo grupė ikimokykliniame skyriuje. Mokykloje dirbo 47 mokytojai.

2. Mokyklos 2009 m. tikslai ir uždaviniai, jų įgyvendinimas

2009 metų tikslai:

· įgyvendinti atnaujintas pradinio ir pagrindinio ugdymo programas.

· gerinti mokymo kokybę, didinti mokymosi patrauklumą ir efektyvumą.

· tobulinti vidurinio ugdymo programos ikiprofesinį rengimą.

· Kurti saugią, jaukią ir savitą mokyklos aplinką. Siekti gimnazijos statuso.

· Formuoti patrauklų ir teigiamą mokyklos įvaizdį.

Uždaviniai:

· Skatinti ir  sudaryti sąlygas mokytojų kvalifikacijai ir kompetencijai kelti.

· Skatinti mokytojus modernizuoti ir diferencijuoti ugdymo procesą, taikyti aktyvius mokymo metodus, skatinančius savarankiškumą ir bendradarbiavimą, tinkamai pasinaudoti galimybe rinktis ir priimti sprendimus, analizuoti darbą pagal atnaujintas pradinio ir pagrindinio ugdymo bendrąsias programas.

· Gerinti užsienio kalbų mokymą, padėti mokiniams pasirengti gyvenimui ir tolesnėms studijoms bei profesinei veiklai.

· Ruoštis vidurinio ugdymo akreditacijai.

· Aktyvinti įvairiapusę projektinę veiklą, kaupti gerosios patirties medžiagą.

· Sudaryti tinkamas sąlygas mokymui ir mokymuisi, gerinti mokyklos bendruomenės mikroklimatą.

· Gražinti mokyklos aplinką, sukurti modernius dalykinius kabinetus, informacinį centrą.

· Ieškoti naujų saviraiškos formų ir mokiniams, ir mokytojams, nuolat juos skatinti, jų veiklą ir iniciatyvą pripažinti bei vertinti.

· Kurti naujas ir puoselėti senas mokyklos tradicijas, daugiau dėmesio skirti kultūriniam ir tautiniam ugdymui.

· Paminėti mokyklos 170 metų jubiliejų.

· Bendradarbiauti su mokinių tėvais, stiprinti ryšius su kitomis institucijomis ir švietimo įstaigomis ne tik savivaldybės, šalies, bet ir tarptautiniu mastu.

· Populiarinti ir pristatyti mokyklos ugdymo rezultatus ir veiklą plačiajai visuomenei skelbiant apie tai spaudoje.

· Aktyvinti prevencinę veiklą prieš žalingus įpročius, narkomaniją, AIDS ir smurtą. Ieškoti naujų darbo formų į veiklą įtraukiant kuo daugiau mokyklos bendruomenės narių.

2009 m. visi mokytojai aktyviai dalyvavo Marijampolės apskrities švietimo centro, Jurbarko švietimo  centro, Kauno apskrities  mokytojų švietimo centro organizuojamuose seminaruose, susipažino su naujovėmis dirbant pagal atnaujintas programas. Metodinėse grupėse mokytojai analizavo ŠPC rekomendacijas, aptarė planavimą, mokinių žinių vertinimą, priemones ir būdus įgyvendinant naujoves. Metodinėse grupėse, mokytojų tarybos posėdyje vyko aptarimai, kaip sekasi dirbti pagal atnaujintas programas. 2009 m. rugpjūčio 31 d. mokytojų tarybos posėdyje buvo aptariami 1, 3, 5, 7, 9 klasių atnaujintų Bendrųjų ugdymo programų klausimai ir priimami sprendimai dėl ilgalaikio plano tvarkos,  mokyklos formuojamo ugdymo turinio, strateginių tikslų ir mokyklos mokinių žinių pasiekimų tvarkos.

3. Mokyklos veikla pagal įgyvendinamas programas (mokyklos specifika ir išskirtinumas)

Mokykloje įgyvendinama pradinio, pagrindinio ir vidurinio ugdymo programos, organizuojamas priešmokyklinis ugdymas.

Pradinio ugdymo programa įgyvendinama pagal pirmąjį ugdymo plano variantą. Mokytojas savo nuožiūra integruoja mokomuosius dalykus, organizuoja integruoto darbo dienas. Planuodamas darbą mokytojas individualizuoja, konkretina ugdymo tikslus ir turinį, atsižvelgdamas į individualius mokinių poreikius, klasės, mokyklos ypatumus. Ankstyvasis užsienio kalbų mokymas vykdomas antraisiais – ketvirtaisiais pradinio ugdymo programos metais. Baigiamosios klasės mokinių pasiekimai įvertinami aprašu pagal išsilavinimo standartus.

Baigusių pradinio ugdymo programą ugdytinių mokymas tęsiamas pagal pagrindinio ugdymo programą. Sudaromos nuoseklios programos,  pritaikytos skirtingų poreikių moksleivių ugdymui. Pagrindinio ugdymo programos antroje dalyje pagal polinkius ir gebėjimus matematiniams, kalbiniams, komunikaciniams, informaciniams gebėjimams ugdyti siūlomi moduliai 9 – 10 klasėse.

12 klasės mokiniai mokėsi ir baigė vidurinio ugdymo programą. Vidurinis ugdymas 11 klasėje organizuojamas pagal Vidurinio ugdymo programos aprašą. Vidurinio ugdymo programos pagrindas yra ugdymo diferencijavimas ir individualizavimas, atsižvelgiant į mokinių siekius, polinkius ir gebėjimus, sudarant jiems galimybes planuoti profesinę karjerą, pasirinkti mokymo kryptį atitinkančius dalykus ir skirtingus jų kursus.

2009 m. pradinio ugdymo programą baigė 117 mokinių, priešmokyklinio ugdymo grupę - 14; 

Pagrindinio išsilavinimo pažymėjimai išduoti 43  10 klasių mokiniams, 41 jų mokslą tęsia mūsų mokykloje.

2009 m. brandos atestatai išduoti 41 (97,62%) 12 klasės mokiniui. Universitetuose mokslą  tęsia  25 (60 %), iš jų 1 Kembridžo universitete,  kolegijose 10 (24%), profesinėse 5, dirba 1.

Ikimokyklinio ugdymo skyrius „Ąžuoliukas“ 2009 metais siekė šio tikslo: atsižvelgiant į pažangiausias mokslo ir visuomenės raidos tendencijas, kurti sąlygas, padedančias vaikui tenkinti, prigimtinius, kultūros, taip pat etninius, socialinius, pažintinius poreikius.

Buvo keliami šie uždaviniai:

1.  Ugdyti vaiko kūrybiškumą, pasitikėjimą savimi, savarankiškumą, gerbti jo veiklą, skatinti veikti, bendrauti ir bendradarbiauti.

2. Garantuoti vaiko saugumą, saugoti ir stiprinti jo sveikatą, tenkinti norą judėti, būti aktyviu.

3. Plėsti vaiko supratimą apie supantį pasaulį, sudaryti galimybes atrasti, pažinti, perimti žmonijos sukauptą patirtį.

4. Bendradarbiauti su vaiko šeima, konsultuoti tėvus pedagogikos, psichologijos, sveikatos klausimais, skatinti tėvų iniciatyvą.

Skyriuje organizuojamas ikimokyklinis ir priešmokyklinis ugdymas. Priešmokyklinis ugdymas vykdomas pagal Bendrąją priešmokyklinio ugdymo programą ir Išsilavinimo standartą, ikimokylinis – pagal Ikimokyklinio ugdymo programą (2007 m.).

2009 m. sausio 1 d. buvo ugdoma 12, o 2009 m. gruodžio 31 d. – 21 priešmokyklinukas, ikimokyklinukų (1-5 m.) skaičius visus metus svyravo apie 40.

Ikimokyklinio ugdymo skyriuje dirbo 5 auklėtojos.  Jos kruopščiai planavo savo darbą, taikė įvairius veiklos būdus, kėlė savo kvalifikaciją seminaruose, dalyvavo rajono ikimokyklinio ugdymo įstaigų metodinio būrelio veikloje, stebėjo ir analizavo kolegių kompleksinės veiklos užsiėmimus.

Darželyje – lopšelyje buvo švenčiamos šventės, organizuojamos išvykos, rengiamos piešinių ir darbelių parodėlės.

2009 m. vaikai minėjo vasario 16-ąją, rideno margučius, sveikino mamytes, šoko ir dainavo su močiutėmis ir prie Užgavėnių laužo, džiaugėsi Rudenėlio dovanomis, vaidino Kalėdų Seneliui, aplankė biblioteką, Zyplių dvarą, vaistnę, draugavo su mokyklos pradinukais ir Griškabūdžio darželinukais, žiūrėjo ne vieną spektakliuką, „prekiavo“   Kaziuko mugėje, koncertavo mokykloje ir Lukšių neįgaliųjų paslaugų centre.

Tėvams buvo organizuojami susirinkimai. Bendrame tėvų susirinkime dalyvavo Lukšių ambulatorijos vyr. gydytojas Arimantas Pačenga. Ikimokyklinio ugdymo skyrius „Ąžuoliukas“ 2009 metais siekė šio tikslo: atsižvelgiant į pažangiausias mokslo ir visuomenės raidos tendencijas, kurti sąlygas, padedančias vaikui tenkinti, prigimtinius, kultūros, taip pat etninius, socialinius, pažintinius poreikius.

Buvo keliami šie uždaviniai:

5.  Ugdyti vaiko kūrybiškumą, pasitikėjimą savimi, savarankiškumą, gerbti jo veiklą, skatinti veikti, bendrauti ir bendradarbiauti.

6. Garantuoti vaiko saugumą, saugoti ir stiprinti jo sveikatą, tenkinti norą judėti, būti aktyviu.

7. Plėsti vaiko supratimą apie supantį pasaulį, sudaryti galimybes atrasti, pažinti, perimti žmonijos sukauptą patirtį.

8. Bendradarbiauti su vaiko šeima, konsultuoti tėvus pedagogikos, psichologijos, sveikatos klausimais, skatinti tėvų iniciatyvą.

Skyriuje organizuojamas ikimokyklinis ir priešmokyklinis ugdymas. Priešmokyklinis ugdymas vykdomas pagal Bendrąją priešmokyklinio ugdymo programą ir Išsilavinimo standartą, ikimokylinis – pagal Ikimokyklinio ugdymo programą (2007 m.).

2009 m. sausio 1 d. buvo ugdoma 12, o 2009 m. gruodžio 31 d. – 21 priešmokyklinukas, ikimokyklinukų (1-5 m.) skaičius visus metus svyravo apie 40.

Ikimokyklinio ugdymo skyriuje dirbo 5 auklėtojos.  Jos kruopščiai planavo savo darbą, taikė įvairius veiklos būdus, kėlė savo kvalifikaciją seminaruose, dalyvavo rajono ikimokyklinio ugdymo įstaigų metodinio būrelio veikloje, stebėjo ir analizavo kolegių kompleksinės veiklos užsiėmimus.

Darželyje – lopšelyje buvo švenčiamos šventės, organizuojamos išvykos, rengiamos piešinių ir darbelių parodėlės.

2009 m. vaikai minėjo vasario 16-ąją, rideno margučius, sveikino mamytes, šoko ir dainavo su močiutėmis ir prie Užgavėnių laužo, džiaugėsi Rudenėlio dovanomis, vaidino Kalėdų Seneliui, aplankė biblioteką, Zyplių dvarą, vaistinę, draugavo su mokyklos pradinukais ir Griškabūdžio darželinukais, žiūrėjo ne vieną spektakliuką, „prekiavo“   Kaziuko mugėje, koncertavo mokykloje ir Lukšių neįgaliųjų paslaugų centre.

Tėvams buvo organizuojami susirinkimai. Bendrame tėvų susirinkime dalyvavo Lukšių ambulatorijos vyr. gydytojas Arimantas Pačenga.

Socialinė pedagogė, planuodama savo veiklą, laikosi iškeltų tinklų ir uždavinių- padeda ugdyti mokinių socialinius gebėjimus, socialinę atsakomybę; šalina mokyklos nelankymo priežastis; tiria mokyklos bendruomenės socialinę padėtį; stengiasi užkirsti kelią smurtui ir psichoaktyvių medžiagų vartojimui; koordinuoja nemokamą maitinimą, aprūpinimą mokinio reikmenis bei nemokamą pavėžėjimą; dirba individualiai su mokiniais, tėvais; bendradarbiauja su mokytojais; vykdo labdaringas akcijas; dalyvauja prevencinėje veikloje.

Mokykloje sudaryta mokinių, turinčių elgesio problemų, bendravimo sunkumų, programa.. Sąrašų sudarymui naudojamas mokinių anketavimas, stebėjimas, mokytojų rekomendacijos, šeimų socialinės padėties tyrimai.

Aiškinantis mokinių mokymosi, lankomumo, elgesio problemų priežastis, atlikti tyrimai:

,,Šiuolaikinio jaunimo vertybės, juos jaudinančios problemos ir gaunama pagalba sprendžiant jas“(11-12 klasės),

,, Mokiniai, kuriems reikia ypatingo dėmesio“  (1-12 klasės),

,,Mokinių pamokų nelankymo priežastys“  ( 5- 12 klasės),

,,Santykių tarp mokytojų ir mokinių įtaka mokyklos ir klasių atmosferai, mokymosi motyvacijai ir pasiekimams (10-12 klasės).

Socialinė pedagogė renka informaciją apie blogai lankančius mokinius ir jų šeimas, sudaro rizikos grupių vaikų sąrašus, organizuoja ir atlieka vaikų ir tėvų anketines apklausas, susijusias su mokinių adaptacija, savijauta, saugumu mokykloje, žalingais įpročiais, planuoja ir įgyvendina prevencinę veiklą, individualiai dirba su socialinių ir elgesio problemų turinčiais mokiniais, paruošia ataskaitas vaikų teisių apsaugos tarnybai, bendradarbiauja su Policijos komisariato viešosios tvarkos skyriaus Prevencijos poskyrio nepilnamečių reikalų pareigūnais, seniūnija. Pagrindinės pagalbos priemonės moksleiviams – individualūs pokalbiai, šeimų lankymas, raštiški susitarimai. Pirminį darbą su moksleiviais atlieka klasės auklėtojai ir dalykų mokytojai – jie veda operatyvią pamokoje nedalyvavusių mokinių apskaitą, aiškinasi pamokų praleidinėjimo priežastis, informuoja tėvus, socialinę pedagogę, mokyklos administraciją, rengia mėnesines lankomumo ataskaitas. 

Vadovaujantis tyrimų rezultatais mokiniams, stokojantiems motyvacijos ir turintiems mokymosi sunkumų sistemingai teikiama pedagoginė pagalba, rekomenduojama lankyti išlyginamuosius dalykų modulius (matematikos, lietuvių kalbos), paruošiamos individualios ugdymo programos, kurios aprobuojamos metodinėse darbo grupėse ir tvirtinamos direktorės įsakymu.

Mokykloje tiriamos asocialaus elgesio ir mokymosi sunkumų priežastys, vykdomos mokinių apklausos, analizuojami rezultatai, išvados pateikiamos mokytojų tarybos posėdžių metu (2009 – 03 -31 Nr.4, 2009 – 05 -15 Nr.5), apie esamą padėtį reguliariai informuojami  tėvai. 

Socialinė pedagogė yra atsakinga už darbą su probleminiais mokiniais (direktoriaus 2008 -08-29 įsakymas V-116 ). Jos veiklą rodo atlikti tyrimai, kurie liudija, kad gerėja pamokų lankomumas, mažėja problemiškų mokinių skaičius.

Mokykloje parengta ,,Probleminio mokinių elgesio prevencijos programa“ (patvirtinta direktoriaus įsakymu 2008 – 08 – 29 Nr. V- 117), kurios tikslas- sudaryti mokiniams lygias tobulėjimo galimybes, formuoti mokinių psichologinę- socialinę kompetenciją, gyvenimo įgūdžius, kurie padėtų sveikai gyventi, kurti, sąmoningai rinktis ir atsakyti už savo veiksmus ir suprasti savo poelgių padarinius. Programos įgyvendinimui taikomi metodai: informavimas, grupinis palaikymas, diagnozavimas, konsultavimas, atviras pokalbis, bendradarbiavimas, švietimas, mokiniai- mokiniams ( bendraamžių įtaka).

 Nuolat aiškinamasi elgesio sutrikimų turinčių mokinių šeimų problemos, stengiamasi padėti mokiniams jas įveikti. Priemonių probleminio elgesio ir mokymosi priežastims šalinti imasi ir klasių auklėtojai bei mokyklos Prevencinio darbo grupė. Su probleminio elgesio mokiniais dažniausiai dirbama individualiai, reikalui esant kviečiami į mokyklą tėvai (pravesta 117 individualių pokalbių su mokiniais, iš jų 36 kartu su tėvais), apsilankyta ir mokinių namuose. Probleminiai vaikai, kartais ir jų tėvai, buvo kviečiami pokalbiui į Prevencinio darbo grupės posėdžius, apie tai raštu informuojami mokinio tėvai (pakviesta 19 mokinių ir 5 tėvai).

Grupės darbo dėka sumažėjo problemiškų mokinių elgesys ir pamokų lankomumas, pagerėjo mokinių saugumas pamokų ir pertraukų metu. Pagerėjo ryšys tarp mokyklos tėvų, tarp mokyklos ir bendruomenės.

Mokykloje parengta  ir sėkmingai įgyvendinama ,,Mokinių žalingų įpročių ir nusikalstamumo prevencijos programa“, siekiant stiprinti mokinių sveikatą, gebėjimą elgtis įvairiose situacijose, ugdyti savigarbą, savitarpio pagalbos ir rūpinimosi kitais, paslaugumo nuostatas.

Atlikti tyrimai ir pristatyta ataskaita mokytojų tarybos posėdyje: ,,Pedagoginės, psichologinės ir socialinės pagalbos teikimas šeimai ir mokiniams. Nusikalstamumo, smurto ir žalingų įpročių prevencijos efektyvinimas“

Taip pat mokykloje vyko prevencinės akcijos :  ,,Gerumo nebūna per daug”-2009 m. rugsėjo mėn.(mokyklinių švarkų dovanojimas)

 ,,Kad visiems būtų šventė”- 2009m. gruodžio mėn.

  (akcijos metu surinkti: avalynė, rūbai, knygelės, žaislai dovanojami  mokyklos socialinės rizikos šeimų vaikams, Lukšių vaikų lopšelio-darželio auklėtiniams, Šakių vaikų globos namų vaikams)

Akcija AIDS dienai paminėti.

Akcija ,,Už cigaretę – sauja saldainių“.

Akcija ,,Gegužė- mėnuo be smurto prieš vaikus“- į šią akciją įtraukiami visi mokyklos mokiniai.

Akcijos padeda mokiniams ugdytis socialines, kultūrines, pilietines kompetencijas, moko darniai planuoti ir vykdyti akcijų įgyvendinimo darbus.

 Demonstruojami ir aptariami videofilmai: ,, Klasė“ (smurto, patyčių prevencijai), ,,Lilija amžinai (prekybos žmonėmis prevencijai), ,,ŽIV kelias“, ,,EKSTAZI ir kiti“, ,,Quo Vadis“, ,,Narkomanija“,,, Narkotikai čigonų tabore“ ir kt. ( narkomanijos prevencijai). 

Taip pat vyksta sportinės varžybos, paskaitos apie sveiką gyvenseną ,,Sveikame kūne- sveika siela“-5-12 klasėms

Sporto ir sveikatingumo savaitė pradinių klasių mokiniams.

Vyko kunigo R. Skrinsko paskaita jaunimui (9-11 klasės)
Jis pateikė efektyvią prevencinę programą vyresnių klasių mokiniams apie girtavimo, rūkymo, narkotikų ir abortų žalą paauglystėje; skaistumą iki vedybų su pasižadėjimu. Po paskaitos, atlikus moksleivių apklausą paaiškėjo, kad tokie pokalbiai labai reikalingi. Visi mokiniai teigė, kad gavo naujos informacijos arba praplėtė savo žinias. Ypač jiems patiko nuotraukos ir skaidrės. Anketose dėkojo gerbiamam lektoriui už paprastą, nuoširdų bendravimą, sugebėjimą įtaigiai perteikti informaciją, patarti ir pamokyti.

Bendra  mokinių šeimų socialinė situacija nėra gera, nes patrauklių darbo vietų miestelyje trūksta, dalis gyventojų sunkiai prisitaiko prie rinkos ekonomikos, o laukia valstybės paramos, išlaikymo, gyvena iš pašalpų už vaikus. Pinigų užtenka tik minimalioms reikmėms patenkinti. 

2009 metais Šakių rajono savivaldybės administracijos švietimo ir sporto skyrius paskyrė vienkartines pašalpas mokinio reikmenims įsigyti – 178 socialiai remtinų šeimų vaikams. Visiems buvo paskirta po 156 Lt, iš viso išdalinta 27 768 Lt. 

· Nemokamus pietus gavo – 95 (0-5 kl) mokiniai 

·                      Pusryčius- 50 (0- 5 kl) mokinių

· Nemokamus pietus gavo 107 ( 6-12kl) mokiniai

·                        Pusryčius -29 ( 6 -12 kl) mokiniai

· Viso: pietus – 202 mokiniai, o tai 43% nuo visų besimokančių; pusryčius – 79 mokiniai, tai 16 % nuo visų besimokančių mokinių skaičiaus.

Mūsų mokyklos mokiniai į mokyklą atvežami ir pavežami į namus visuomeniniu transportu- maršrutiniais autobusais (apytiksliai 95 mokiniai) arba mokyklos transportu- geltonuoju mokykliniu ir dviem mokyklos autobusais (apie 190  mokinių).

4.Specialiųjų poreikių vaikų ugdymas

Pagalbą specialiųjų poreikių mokiniams teikia logopedas - specialusis pedagogas, psichologas. 2009 m. specialioji pagalba buvo teikiama 20-čiai mokyklos mokinių. Aštuoniolikai mokinių buvo reikalinga logopedo ir dvylikai specialiojo pedagogo pagalba. Specialiųjų poreikių mokiniams Pedagoginės psichologinės tarnybos nustatyti  kompleksiniai, intelekto, raidos bei specifinių pažinimo (atminties) sutrikimai.

Logopedo kabinetą lankę mokiniai turėjo fonologinius, rašomosios kalbos, fonetinius, kalbėjimo, kalbos neišsivystymo ir kitus komunikacinius sutrikimus. Per mokslo metus įvyko 45 specialiojo pedagogo logopedo konsultacijos mokyklos mokytojams, mokinių tėvams. Priešmokyklinio ugdymo vaikams buvo organizuojama kalbos tyrimo savaitė.

5. Olimpiadų rezultatai

Rajone:

Matematikos, 5 kl. – II vieta, 10 kl. – I vieta, 12 kl. – I ir III vietos;

fizikos,  9 kl. – III vieta, 12 kl. – I vieta;

biologija, 10 kl. – III vieta, 12 kl. – II vieta;

chemija, 10 kl. -  I vieta, 12 kl. – II vieta;

informatikos, 8 kl. – I ir II vietos, 10 kl. – II vieta, 12 kl. – I vieta;

Apskrityje, respublikoje:

Suvalkijos regiono moksleivių dr. Kazicko programavimo konkursas, 12 kl. – I vieta;

lietuvių kalba (antikos kultūros olimpiada), 9 kl. – padėkos raštas

58 – jo matematikos olimpiada, 12 kl. – pagyrimo raštas;

Tarptautinėse, pasaulio olimpiadose:

tarptautinis matematikos konkursas „Kengūra“, 12 kl. – laureatas;

15-oji Baltijos šalių informatikos olimpiada Stokholme, 12 kl. – dalyvis;

21-oji tarptautinė informatikos olimpiada Plovdive, 12 kl. – III laipsnio diplomas ir bronzos medalis.

Konkursų, parodų, varžybų rezultatai.

Savivaldybės:    

·   Šakių rajono lengvosios atletikos varžybos – Evelina  Laurinaitytė – I vieta;

                       Povilas Martišius (bėgimas) – II vieta; Ingrida Jakštytė (bėgimas) – III vieta;   

                       Mindaugas Korsakas (bėgimas) – III   vieta; 

·  Šakių rajono mokyklų berniukų (1994-1995gim.m.)krepšinio pirmenybės -

   III vieta;

·  Šakių rajono Griškabūdžio seniūnijos gatvės krepšinio turnyras – Titas Buk-

    šnys – I vieta;

·  Šakių jaunimo dienos „Įjunk šviesą 2009“ automobilių slalomo varžybos – 

   Paulius Sprainaitis – II vieta;

·  Marijampolės apskrities vyriausiojo policijos komisariato Šakių rajono poli-

   cijos komisariato krepšinio varžybos 3x3 „Vietoje gatvės – krepšinis“ – III 

   vieta;      

·   Šakių rajono bendro fizinio pasirengimo varžybos – Solveiga Grigytė – III 

vieta;

·   Dramos būrelio dalyvavimas konkurse „Scenos  pavasaris“;

·   Dramos būrelio dalyvavimas respublikinėje vaikų teatrų  mėgėjų šventėje   „Šakietukas“;

·  Šokių kolektyvo „Aušra“ dalyvavimas regioninėje šokių šventėje Šakiuose;

·  Šokių kolektyvo „Aušra“ dalyvavimas Rasos šventėje „Tūkstantmečio Joninių šventė“;

·  Dalyvavimas „Dainų dainelės“ Šakių rajoniniame ture;

·  Kapelijos, vokalinio ansamblio dalyvavimas Kudirkos Naumiestyje šventėje

  „Pavasariniai žiedai“;

·  Dalyvavimas Šakių rajono mokyklų festivalyje „Dainuojame užsienio kalbomis“; 

· Monika Grigorčenkaitė apdovanota Šakių rajono moksleivių tarybos padėkos

   raštu už visuomeninę veiklą ir dalyvavimą įvairiuose renginiuose bei akcijose; 

·  Jaunimo klubas „Lukšiečiai“ apdovanotas Šakių rajono savivaldybės jaunimo nominacija „Jaunimo organizacija 2009“.                

          Respublikiniuose ir tarptautiniuose:

·  Atviras Tauragės apskrities džiudžitsų čempionatas: Adomas Abraitis – II 

   vieta.; Dainius Bikmanas  – II vieta; Robertas Drevininkaitis – III vieta;

                      Solveiga Grigytė – II; Mindaugas Urbaitis – IIIvieta; Paulius Matusa – II 

                     vieta; Edvinas Plaušinis – IIIvieta;

·  Kauno rajono Alšėnų seniūnijos taurės jaunučių dziudo turnyras – Solveiga

   Grigytė – II vieta;

·  Marijampolės apskrities dziudo pirmenybės – Solveiga Grigytė – I vieta;

·  Jurbarko miesto atviros jaunučių ir jaunimo dziudo pirmenybės - Solveiga

                      Grigytė - III vieta;

· Šakių sporto klubo „Audra“ dziudo Kalėdinis turnyras - Solveiga Grigytė-

   I ir III vietos;

·  Marijampolės apskrities atviros moksleivių dziudo pirmenybės, skirtos Lietuvos vardo 1000 – mečio minėjimui – Ema Cvirkaitė – I ir II vietos;

· Lietuvos MMa Jiu – Jitsų čempionatas Jurbarke – Paulius Matusa – I vieta

· Latvijos jaunimo lengvosios atletikos čempionatas, ieties metimas – Vaidas

Miščikas – III vieta;

· Lietuvos lengvosios atletikos jaunimo (iki 20m) pirmenybės – Vaidas Miščikas – III vieta;

· Suvalkų vaivadijos (Lenkija)lengvosios atletikos varžybos – Evelina Laurinaitytė – II vieta;

· Gitaristų būrelio pasirodymai:  Šakių kalendoriaus pristatymas Briedžiuose, Gotlybiškiuose, Siesartėnuose, Išdaguose;  Zyplių dvare; Slavikų seniūnijoje

renginyje „Poezijos ruduo 2009“;

· Skautų dalyvavimas skautų dainų šventėje Viešvilėje; Sueiga„Niekados šalis“

    Šakių Varpo vidurinėje mokykloje; skautiškos Jurginės Vilniaus miestui;

                      vasaros stovykla „Krantas“Jurbarko rajone;

· Merginų šokių kolektyvo dalyvavimas šokių festivalyje Kybartuose „Neramių sielų mugė“;

· Dalyvavimas respublikiniame Lietuvos televizijos konkurse „Tūkstantmečio vaikai“ – Lina Dilnikaitė;

·   Jaunučių choro ir tautinių šokių kolektyvų dalyvavimas respublikinėje dainų šventėje „Amžių sutartinė“;

· Jaunimo klubo „Lukšiečiai“ koncertas Šakių rajono jaunimo kūrybos ir sporto centro metinėje šventėje;

· Jaunimo klubo „Lukšiečiai“ dalyvavimas tarptautiniame jaunimo festivalyje 

    „Peterburgas apjungia draugus“ Rusijoje;     

6. Pedagogų ir vadovų veikla (atestacija 2009 m. kvalifikacijos kėlimas, ryškiausi metodiniai darbai, leidybinė veikla)

2009 m. mokykloje nesiatestavo nei vienas mokytojas. 84% pedagogų yra atestuoti. 20% įgiję mokytojo metodininko kvalifikacinę kategoriją, 64% - vyresn. mokytojo kategoriją. Mokyklos direktorius ir du direktoriaus pavaduotojai ugdymui įgiję antrą vadybinę kategoriją.

Mokyklos 170 m Jubiliejui išleistas lankstinukas ir knyga apie Lukšių Vinco Grybo vidurinę mokyklą.

7. Mokykloje įgyvendinti projektai, gavę papildomą finansavimą per įvairius programų konkursus

Šiuolaikinės mokyklos statusas įpareigoja ne tik siekti kokybiško ugdymo, bet ir sudaryti sąlygas dvasiniam, doriniam, socialiniam ir kultūriniam mokinių bendravimui bei ugdyti gebančius vienytis bei atsinaujinti pilietinės visuomenės narius. Todėl mokiniai skatinami dalyvauti įvairiapusiškoje veikloje bei sudaryti galimybes dalyvauti regiono , šalies ir tarptautiniuose projektuose. Projektinė veikla viena iš prioritetinių mokyklos veiklos sričių. 2009 metais gautas finansavimas šiems projektams įgyvendinti: 

	EilNr
	Programa
	Projektas

	1.
	Gabių vaikų ir jaunimo ugdymas
	„Kelias į sėkmę“

	2.
	Vaikų socializacija
	„Spalvinga jaunystė“

	3.
	Vaikų dienos centras sausio- vasario mėn.
	„Centras“

	4.
	Jaunimo iniciatyvų skatinimas
	„Dainuojamoji poezija“

	5.
	Vaikų socializacija
	„Viens du – mes kartu“


9. Mokyklos ryšiai (socialiniai partneriai Lietuvoje, ryšiai su užsienio šalimis)
        Mokyklos ryšiai yra įvairūs, tikslingi, duodantys teigiamą rezultatą visai mokyklos bendruomenės veiklai. Kasdieninis ir tamprus ryšys su Šakių savivaldybės administracijos švietimo ir sporto skyriumi, palaikomas per mokyklos vadovus. Geri mokyklos ryšiai su Lukšių seniūnija, Lukšių bažnyčia, Lukšių bendruomene, Šakių rajono Kriūkų ir Plokščių, Vilkaviščio Bartninkų Jono Basanavičiaus vidurinėmis mokyklomis; Švenčionių Zigmo Žemaičio gimnazija.

         Jau 18 metų mokykla bendrauja su Latvijos Tukumso rajono Slampės vidurine  mokykla, palaikomi   ryšiai su Vokietijos Jenos Gretes Unrein gimnazija, Rusijos Sankt – Peterburgo  Kirovo 

rajono 284 vidurine mokykla.
8. Mokyklos kultūros ir tradicijų formavimas 2009 m. , informacijos sklaida bendruomenei

Mokyklos veiklos puoselėjimas neapsieina be švenčių organizavimo ir tradicijų laikymosi. Kiekvienais metais gražiais renginiais pažymime mokyklines šventes – Rugsėjo 1-ąją, Mokytojo dieną, Šimtadienį, Paskutinį skambutį, Mokslo metų užbaigimo, 12-okų išleistuvės; kalendorines – Advento, Kalėdų, Užgavėnių, Motinos dienos, Žemės dienos; valstybines – Sausio 13-osios, vasario 16 – osios, Kovo 11 –osios, birželio 14 – osios. Lapkričio mėn. vyko renginiai, skirti mokyklos 170- jam  jubiliejui: mugės, parodos, dovanų mokyklai kūrimas, du koncertai. Mokyklos bendruomenė atranda ir puoselėja naujas tradicijas: Europos kalbų diena, Vinco Grybo gimtadienis, penktokų priėmimas į vyresniųjų pogrupį, Draugų diena, Pirmūno šventė, „Bulių kautynes“ – balandžio 1-osios mokytojų ir mokinių komandų rungtynės, pradinių klasių savaitės – Smagurių, Gerumo, Moksliukų , Knygos bičiulių ,Saugaus eismo, Šeimos..

Mokinių pilietiškumas  ugdomas akcijų, kurias inicijuoja ir organizuoja mokinių seniūnų taryba, metu - „AIDS“ dienai, „Už cigaretę – sauja saldainių“, „Galvok ne tik apie save“, „Mūsų Kalėdos“,„Skiriame valstybės atkūrimo dienai – Vasario16-jai“, „Darom“, „Apleistas kapelis“,  „Aš noriu gyventi“( miško gyventojų globa).

Mokslo metų užbaigimo dieną tapo tradicija teikti nominacijas aktyviausiems, mandagiausiems, kūrybingiausiems, sportiškiausiems mokiniams, Princo ir Princesės apdovanojimai, šauniausios klasės nominavimas, geriausio mokytojo pagerbimas. Mokslo metų pabaigoje įvyko naujas renginys – Būrelių mugė, kuris taps tradiciniu. Vasarą mokyklos aktyviausieji ir šauniausia klasė yra apdovanojami nemokama premijine kelione prie jūros. Mokyklos gyvenimas, tradicijos, pasiekimai yra aprašomi ir pateikiami mokyklos internetiniame puslapyje, rajoninėje spaudoje.
     Per 2009 metus bibliotekoje skaitė 460 skaitytojai: moksleiviai ir mokytojai, studentai.  Bibliotekos skaitytojų gretas papildė  165  nauji skaitytojai, iš kurių  41 studentas , 24 mokytojai ir kiti mokyklos darbuotojai, ir didžiausia dalis - 100 yra  1-12 klasių mokiniai.

    Apsilankė 9930 bibliotekos lankytojai, iš kurių 9930 moksleiviai, studentai, mokytojai, kiti mokyklos darbuotojai. Išduota 12400 egz. knygų ir kitų dokumentų, iš jų išduota į namus- 10205 egz.; išduotis vietoje - 2195 egz;  moksleiviams, studentams, mokytojams ir kitiems darbuotojams – 8690 egz.
Biblioteka įsigijo 1048 egz. įvairios literatūros, ir 1298 egz. vadovėliais papildė  fondą. Taip pat bibliotekos fondą papildė ir 3107 egz. grožinės, programinės, mokslinės literatūros ir 485 egz. vadovėlių iš Liepalotų mokyklos bibliotekos perduodant mokyklą ir jos turtą.

 Yra  suregistruota 216 mokomosios kompiuterinės programos, skirtos įvairioms pamokoms, kuri komplektuojama informaciniame kabinete. Svarbiausias dėmesys buvo skiriamas fondų tvarkymui ir skaitytojų aptarnavimui.   1- 12  klasių moksleiviams buvo vedamos bibliografinės informacinės pamokos, kurių metu mokiniai buvo supažindinami su biblioteka, jos vidaus taisyklėmis, knygų  išdėstymo sistema (UDK). Siekiant moksleivį sudominti knyga, bibliotekoje organizuojamos įv. literatūrinės parodos, skirtos rašytojų jubiliejams paminėti, naujų knygų parodos. Dažnai mokytojai organizuoja savo pamokas bibliotekoje, pvz. istorijos, geografijos, dailės.


Bibliotekoje yra skyrelis skirtas Profesiniam informavimui. Čia mokiniai susipažįsta su paklausiausiomis profesijomis, aktualiais ir naudingais internetiniais adresais.
Bibliotekos veikla derinama su pedagogais: kartu aptariami vadovėlių užsakymo, pirkimo bei saugojimo klausimai, mokymo priemonių užsakymai. Mokytojai pildo „Vadovėlių išdavimo -  grąžinimo lapus“.

                      Per 2009 metus suruošta 16 parodų. Pvz.  paroda skirta Sausio 13- osios – Laisvės gynėjų dienai paminėti, Vasario 16- ajai, Kovo 11-ajai;  Skambėk, aidėk, mokyklos varpelį’; “Vadovėlių karališkoji palyda”;  “ Mano mintyse mokytojas – labai šviesus  ir geras žmogus” paroda Tarptautinei Mokytojų dienai“;  Lietuvos Respublikos Konstitucijos dienai

 “Amžinybės šviesa”- Vėlinės; “Šakių  rajono knygnešiai”- knygnešių dienai; “Egzaminai, egzaminai....”; “ Šakių  miesto bibliotekos”  - informacinis stendas, skirtas Lietuvos bibliotekų savaitei ir kt. Suorganizuoti 3 renginiai: V. Čiplijausko  knygelių pristatymas – pardavimas pradinių klasių ir vyresniems mokiniams, buvo pagerbta Vaikų knygos diena. Bibliotekoje vyko renginys skirtas gegužės 7- ajai „Kalbos, knygos ir spaudos dienai“.  Renginyje skambėjo naujai leidžiamos knygelės eilėraščiai, įv. kūrinėliai, buvo supažindinta su senomis knygomis, knygos ištakomis. Renginiai skirti Nacionalinei bibliotekų savaitei ir Vaikiškos knygos paminėjimui., 


Bibliotekoje nuolat veikia paroda „Naujos knygos“. 2009 metais paruošti
 6 aplankai: ,, Tai naudinga žinoti“, kuriame – kaip rašyti gyvenimo aprašymą; bakalauro darbas; recenzija; Lietuvos priešistorė; ,, ,,Informacijos paieškos sistemos  ir katalogai“; ,, Rekomenduojama literatūra 5 -12 klasių mokiniams; ,, mokomieji įrašai“,; ,,Mažųjų skaitytojų klubo“ metraštis“;  ,,Poetė – Salomėja Nėris“;  ,, Eilės apie viską“,  ,,Literatūriniais keliais“; Mokinių darbai- ,, Mokinių kūryba“; ,, Keramika ir tekstilė“; dailės pamokoms užduočių sąsiuvinys: ,, Apie parodą, paveikslai ir jų rūšys“.  Bibliotekoje veikia ,, Mažųjų skaitytojų klubas“. 


Mokyklos biblioteka užsako 4 pavadinimų periodinę spaudą, taip pat gauname leidinuką ‚Žaliasis pasaulis“.  Skaitytojai domisi ne tik periodiniais leidiniais, bet ir informacine – moksline literatūra (žodynais, enciklopedijomis), naršo po internetą. Bibliotekoje yra 1 kompiuterizuota vieta, 1 nešiojamas kompiuteris, spausdintuvas, skeneris. Kompiuterizuotų vietų moksleiviams pakanka, nes biblioteka prioritetu laiko knygą, o ne kompiuterį, tuo labiau, kad mokykloje yra informacinis centras, kuriame gausu kompiuterizuotų darbo vietų. Gyvendami informacinėje visuomenėje, turime atsisakyti tradicinio mokymo. Informacinės visuomenės piliečiai turi gauti visapusišką išsilavinimą, įvairius darbo ir problemų sprendimo įgūdžius bei sugebėjimus. Ruošdami moksleivius ateičiai, turime juos išmokyti racionaliai ir kūrybiškai mąstyti, o tam reikia susirasti ir valdyti informaciją. Keičiantis visuomenei, mokyklos biblioteka iš klasikinės pamažu pasikeitė į informacinę, siūlančią tenkinti mokyklos  bendruomenės poreikius ir padėti mokiniams bei mokytojams orientuotis informacijos sraute. Praėjusiais mokslo metais bibliotekoje buvo tvarkomas, komplektuojamas, saugomas ir populiarinamas fondas atsižvelgiant į ugdymo proceso poreikius. Mokyklos bendruomenės nariams buvo teikiamos informacinės paslaugos, susijusios su ugdymo procesu. Ugdomi mokinių informaciniai gebėjimai – ieškoti, rasti, kaupti, analizuoti, vertinti ir pateikti informaciją, bei jos šaltinius. Moksleiviams buvo teikiamos profesinio informavimo paslaugos, dalyvavau seminaruose, konferencijose dėl profesinio orientavimo. Bibliotekoje yra sukaupta įvairių lankstinukų, aplankų, knygelių profesinio orientavimo klausimais. Keičiasi ugdymo turinys. Todėl komplektuodami bibliotekos fondus atsižvelgiame ir į mažųjų skaitytojų poreikius. Biblioteka turi galimybę papildyti fondus naujausia literatūra, kadangi yra būtinybė efektingai ir kryptingai komplektuoti fondą, pagal bendruomenės poreikius. Skaitykloje mokiniai gali ruošti pamokas, leisti laiką esant laisvoms pamokoms. Bibliotekoje renkama  lankytojų poreikius atitinkanti informacinė medžiaga: „Profesinis konsultavimas“, skyrelis „Naujos knygos“. Gauti visi užsakyti vadovėliai ir mokymo priemonės. Nemažai leidinių nemokamai gaunama iš ŠAC. Taip pat skaitykloje vedamos pamokos tų dalykų, kurių mokytojai pageidauja, vyksta integruotos pamokos. Atsižvelgiant į mokyklos  profilį jos uždavinius ir tikslus siekiama tenkinti skaitytojų poreikius, pirkit reikalingą programinę literatūrą. Ypač mums rūpi mažieji skaitytojai. Jie patys aktyviausi bibliotekos lankytojai. 

Nuolat vyksta moksleivių kultūrinis interesų ugdymas, įvairaus darbo su skaitytojais organizavimas:  pokalbiai apie įdomias knygas (renkantis knygą); vadovėlių priežiūros akcijos; knygų parodos; piešinių parodos; pagalba mokiniams renkantis literatūrą projektiniams darbams, referatams; informacija apie naujas knygas;  vadovėlių ir knygų surinkimas iš mokinių, išeinančių iš iš mokyklos; nuolatinis parodų rengimas aktualiomis temomis. Mokiniams suteikiama pagalba  ieškant informacinės medžiagos internete. 

           Muziejuje vyksta pamokos, valandėlės, būrelių užsiėmimai, parodos bei kiti edukaciniai renginiai. Jubiliejų ir kitomis svarbiomis progomis ruošiamos laikinos parodos. Per 2009 mokslo metus suruoštos 6 parodos: ,, Pramintais skulptoriaus Vinco Grybo vaikystės takais“; ,, Mokykla vakar ir šiandien“; ,, Iš močiučių skrynių“; ,,  Buvę mokyklos mokiniai garsina mūsų mokyklą‘; ,, Knygnešių takais“; ,, A. Tatarė- mokyklos įkūrėjas“. Muziejuje per 2009 metus buvo surengtos 3 pamokos (be tų, kurios nesusijusios su muziejaus ar mokyklos istorijos medžiaga). Pamokoms buvo naudojama medžiaga apie Vasario 16-osios Nepriklausomybės akto signatarus, buvusius mokyklos mokytojus, auklėtinius.  Kiekvienais metais savaitė renginių vyksta paminint skulptoriaus Vinco Grybo gimimo metines. 1-12 klasių mokiniams vedamos muziejuje pamokos apie skulptoriaus gyvenimą ir kūrybą. 5-9 klasių mokiniai spendžia sudarytą kryžiažodį , lanko Vinco Grybo tėvų kapus Pelenių kaime. Mokyklos muziejus lankomas, vien per 2009 metus muziejų aplankė 320 lankytojų. Savo fonduose muziejus turi sukaupęs apie 246 pagrindinio fondo ir 1238 pagalbinio fondo eksponatų eksponatų, kurie panaudojami tiek parodų metu, pamokų metu ir neformaliojo ugdymo užsiėmimo metu. Muziejuje veikia muziejininkų – kraštotyrininkų būrelis, kurie ruošia parodas, rūpinasi muziejaus estetine būkle, veda ekskursijas muziejaus lankytojams, dalyvauja kraštotyros ekspedicijose, prižiūri skulptoriaus Vinco Grybo tėvų kapus Pelenių kapinaitėse, tvarko muziejaus archyvus, fondą. 2009 metais vykdytas 1  projektas  ,, Buvę mokyklos mokiniai, kuriais mes didžiuojamės “- burelio nariai rinko medžiagą apie buvusius žymius mūsų mokyklos mokinius. Būrelio taip pat  nariai talkina mokyklos bendruomenei vedant įvairias kalendorines šventes, kitus renginius, patys organizuoja susitikimus,  parodas.  

         Profesinio informavimo taško veikla mokykloje vyksta antrus mokslo metus. Per šiuos 2009 profesinio informavimo darbo rezultatai akivaizdžiai pagerėjo.  Jeigu per 2008 mokslo metus individualių konsultacijų buvo užregistruota tik 119, tai 2009 mokslo metais jų skaičius išaugo iki 246  iš jų; 11-12  klasių mokiniams: 198,  8-10 klasių mokiniams 68 konsultacijos, 11 mokytojų ir 13 tėvams.  PIT veikla vyksta pagal numatytą veiklos programą, sėkmingai įgyvendinami numatyti tikslai ir uždaviniai. Informacija ir toliau skelbiama mokyklos internetinėje svetainėje. PITe kaupiama ir sisteminama medžiaga apie profesijas, mokslo įstaigas, profesijos patarėjo metodinė medžiaga. Sukaupta ir toliau renkama spausdinta medžiaga temomis: savęs pažinimas ir vertinimas, anketos, testai, į pagalbą klasės auklėtojui, tai svarbu žinoti, ką turi žinoti baigęs 8, 10 ir vidurinę mokyklą, atvirų durų dienos, informacija dvyliktokui ir tėvams, internetinės nuorodos, adresai, kaip rašyti CV ir kiti dokumentai. Mokslo metų pradžioje, kaip ir pernai, klasių mokinių grupės                ( 8,9,10,11,12) apsilankė PITe susipažino su esama medžiaga, mokėsi naudotis svetaine www.aikos.smm.lt ir kitomis svetainėmis. Profesijos patarėjos lankėsi  5-12 klasių valandėlėse, kur supažindino su darbo planu ir darbo veikla. Pradinių klasių mokinius supažindino su profesijomis, vedė kitus užsėmimus.  Per 2009 mokslo metus suorganizuota, pravesta 16 užsiėmimų klasėse  pvz. 4 klasių mokiniams: projektas „Mano svajonių profesija“. 4 klasės mokiniai rašė rašinius apie savo profesiją; 5 klasių mokiniai - testas: „ Koks yra tavo asmenybės tipas“, piešė ir rašė rašinius apie savo svajonių profesiją.  6 klasės mokiniai vykdė  projektą „ Mano svajonių profesija“,  mokiniai rašė rašinius apie savo svajonių profesiją, juos apipavidalino. Vyko diskusijos, pokalbiai klasių valandėlių metu ir t.t.,  suorganizuota daugiau išvykų 4: išvyka 11 klasių mokinių į UAB „Gahler tekstilė“- bendrovę; Lukšių ŽŪB į atnaujintas karvių fermas; susipažino su žemės ūkio profesijomis;  lankėsi pas kirpėją, domėjosi kirpėjos profesija; 11 – 12 klasių mokiniai vyko į Kauną, į Lietuvos kūno kultūros akademijos lengvosios atletikos manieže rengiamą Aukštųjų mokyklų mugę; 10 klasių mokiniai į Marijampolę, Lietuvos kariuomenės Lietuvos didžiojo kunigaikščio Vytenio bendrosios paramos logistikos batalioną, kur susipažino su kariūno profesija. Suorganizuoti 6 susitikimai: 11-12 klasių mokinių  susitikimas su buvusiais mūsų mokyklos  mokiniais dabar jau studijuojančiais, kurie pasidalina savo patirtimi, supažindina su universitetu, studijomis, profesijomis; Pavasarį organizuojami aukštųjų mokyklų, kolegijų, profesinių mokyklų atstovų susitikimai  su mokyklos mokiniais, kurių metu pristatomos studijų galimybės ir sąlygos; Lietuvos Veterinarijos universiteto ir Lietuvos Žemės Ūkio Universiteto atstovų susitikimas su 11 – 12 klasių mokiniais; Lankėsi Smalininkų Technologijų ir Verslo mokyklos profesinio informavimo atstovai. 9 – 12 kl. pristatė savo mokyklą, studijas; Kauno Technikos kolegijos mokyklos atstovai. 11 – 12 klasių mokinius supažindino su savo mokykla, studijomis

 Atlikti tyrimai, 1 iš jų atliko profesijos patarėja psichologė A. Jakavičienė 10 a ir 10b klasės mokiniams ,,Holando‘‘ testą. Mokiniai PITe savarankiškai  atlieka internetinėse svetainėse testus.

      Pasirašytos naujos bendradarbiavimo sutartys su UAB „Gahler tekstilė“, Lukšių ŽŪB, Lukšių pienine. 

         Profesijos patarėjos bendrauja su klasių auklėtojais, klasių auklėtojai per pusmetį praveda 2 klasės valandėles skirtas profesiniam orientavimui, per pusmetį vieną kartą klasės valandėlėje apsilanko profesinio informavimo patarėja, kuri pateikia informacijos apie PITe esančią metodinę medžiagą, esamą literatūrą, profesijomis, teikia pagalbą sudarant auklėjamuosius planus, pataria bei pasiūlo naudingą metodinę literatūrą klasių valandėlėms, tėvų susirinkimams profesinio informavimo klausimais. 12 klasių mokiniai anketuojami dėl jų tolesnio apsisprendimo, tolesnio mokymosi ir įstojimo rezultatus.

          Profesijos patarėjos tobulinasi, gilina žinias seminaruose, mokymuose. 
9. Mokyklos ryšiai (socialiniai partneriai Lietuvoje, ryšiai su užsienio šalimis)
        Mokyklos ryšiai yra įvairūs, tikslingi, duodantys teigiamą rezultatą visai mokyklos bendruomenės veiklai. Kasdieninis ir tamprus ryšys su Šakių savivaldybės administracijos švietimo ir sporto skyriumi, palaikomas per mokyklos vadovus. Geri mokyklos ryšiai su Lukšių seniūnija, Lukšių bažnyčia, Lukšių bendruomene, Šakių rajono Kriūkų ir Plokščių, Vilkaviščio Bartninkų Jono Basanavičiaus vidurinėmis mokyklomis; Švenčionių Zigmo Žemaičio gimnazija.

         Jau 18 metų mokykla bendrauja su Latvijos Tukumso rajono Slampės vidurine  mokykla, palaikomi   ryšiai su Vokietijos Jenos Gretes Unrein gimnazija, Rusijos Sankt – Peterburgo  Kirovo 

rajono 284 vidurine mokykla.

